Europos Parlamento rezoliucija dėl Europos Sąjungos 2006 finansinių metų taisomojo biudžeto Nr. 3/2006 projekto, III skirsnis - Komisija, VIII skirsnio B dalis - Europos duomenų apsaugos priežiūros pareigūnas (11297/2006 - C6-0239/2006 - 2006/2119(BUD))



Oficialusis leidinys 306 E , 15/12/2006 p. 0273 - 0274



P6_TA(2006)0376 Taisomojo biudžeto Nr. 3/2006 projektas Europos Parlamento rezoliucija dėl Europos Sąjungos 2006 finansinių metų taisomojo biudžeto Nr. 3/2006 projekto, III skirsnis - Komisija, VIII skirsnio B dalis - Europos duomenų apsaugos priežiūros pareigūnas (11297/2006 — C6-0239/2006 — 2006/2119(BUD)) Europos Parlamentas, - atsižvelgdamas į EB sutarties 272 straipsnio 4 dalies priešpaskutinę pastraipą, - atsižvelgdamas į Europos atominės energijos bendrijos steigimo sutarties 177 straipsnį, - atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [1], ypač į jo 37 ir 38 straipsnius, - atsižvelgdamas į Europos Sąjungos 2006 finansinių metų bendrąjį biudžetą, galutinai patvirtintą 2005 m. gruodžio 15 d. [2], - atsižvelgdamas į 1999 m. gegužės 6 d. Europos Parlamento, Tarybos ir Komisijos tarpinstitucinį susitarimą dėl biudžeto vykdymo tvarkos ir biudžeto sudarymo procedūros tobulinimo [3], - atsižvelgdamas į Europos Sąjungos 2006 finansinių metų preliminaraus taisomojo biudžeto Nr. 3/2006 projektą, kurį Komisija pateikė 2006 m. gegužės 22 d. (SEK(2006)0633), - atsižvelgdamas į taisomojo biudžeto Nr. 3/2006 projektą, kurį Taryba patvirtino 2006 m. liepos 11 d. (11297/2006 — C6-0239/2006), - atsižvelgdamas į Darbo tvarkos taisyklių 69 straipsnį bei IV priedą, - atsižvelgdamas į Biudžeto komiteto pranešimą (A6-0283/2006), A. kadangi taisomojo biudžeto Nr. 3/2006 projektą sudaro keturios atskiros dalys, susijusios su Europos pasaulinės palydovinės navigacijos sistemos (angl. GNSS) priežiūros institucijos stiprinimu, Europos aviacijos saugos agentūros ir Europos operatyvaus bendradarbiavimo prie išorės sienų valdymo agentūros personalo skaičiaus didinimu ir papildomais asignavimais Europos duomenų apsaugos priežiūros pareigūnui, B. kadangi Komisija savo preliminariame taisomojo biudžeto Nr. 3/2006 projekte pasiūlė šias papildomas reikmes finansuoti 3604545 EUR padidinant nuosavus išteklius, C. kadangi Taryba savo taisomojo biudžeto Nr. 3/2006 projekte nusprendė, kad visa siūloma papildoma suma turi būti skiriama tik perkeliant asignavimus, D. kadangi Taryba siekia papildomas reikmes, susijusias su Europos duomenų apsaugos priežiūros pareigūnu, finansuoti sumažindama Komisijai skirto biudžeto skirsnio administracinio valdymo eilutėje įrašytus įsipareigojimų ir mokėjimų asignavimus, numatytus pagal 2000-2006 m. finansinės perspektyvos 3 išlaidų kategoriją, E. kadangi Parlamentas pritaria Komisijos deklaracijai dėl taisomojo biudžeto Nr. 3/2006 projekto, kurioje teigiama, kad taip būtų sukurtas visoms institucijoms pavojingas precedentas, kadangi įgyvendinant biudžetą siekiama padengti vienos institucijos administracines išlaidas imant reikiamus asignavimus iš kitai institucijai numatytų lėšų, 1. pritaria Komisijos preliminariame taisomojo biudžeto Nr. 3/2006 projekte pateiktam pasiūlymui padidinti asignavimus, skirtus European GNSS priežiūros institucijai, Europos aviacijos saugos agentūrai, Europos operatyvaus bendradarbiavimo prie išorės sienų valdymo agentūrai ir Europos duomenų apsaugos priežiūros pareigūnui; 2. mano, kad dar per anksti šiais biudžetiniais metais priimti sprendimą reikiama suma padidinti asignavimus šiose eilutėse, sumažinant kitose eilutėse numatytas lėšas, kadangi šios lėšos dar gali būti visiškai panaudotos 2006 m.; 3. atsižvelgdamas į tai, nepritaria Tarybos ketinimui reikiamus papildomus asignavimus skirti perkeliant lėšas ir ypač ketinimui skirti papildomą finansavimą Europos duomenų apsaugos priežiūros pareigūnui atitinkamai sumažinant Komisijos skirsniui biudžete numatytas lėšas; 4. paveda Pirmininkui perduoti šią rezoliuciją Tarybai ir Komisijai. [1] OL L 248, 2002 9 16, p. 1. [2] OL L 78, 2006 3 15. [3] OL C 172, 1999 6 18, p. 1. Susitarimas su paskutiniais pakeitimais, padarytais Europos Parlamento ir Tarybos sprendimu 2005/708/EB (OL L 269, 2005 10 14, p. 24). --------------------------------------------------